**Oplatí sa venovať sociálnej činnosti v organizáciách tretieho sektora – v združeniach a nadáciách?**

1. Scenár hodín

Čas: 45 min. (jedna hodina)

Priebeh hodiny:

1. Privítanie žiakov – 1 min.
2. Prezentácia filmu – 2 min.
3. Úvod k téme hodiny – 2 min.
4. Rozdelenie žiakov do skupín – 1 min.
5. Príprava na diskusiu – rozdanie otázok a zabezpečenie prístupu k internetovým zdrojom – 9 min.
6. Diskusia – 24 min.
7. Zhrnutie diskusie učiteľom, poukázanie na jej silné stránky. Ohodnotenie dobrou známkou najaktívnejších žiakov – 5 min.

Pokyny a usmernenia pre implementáciu diskusie do didaktického procesu sa nachádzajú *vo Všeobecných odporúčaniach pre učiteľov o diskusii pri práci s mládežou so sluchovým postihnutím*.

1. Otázky pre učiteľov

Počas prípravy na diskusiu by mal učiteľ rozdať žiakom otázky.

|  |  |
| --- | --- |
| **Otázky pre zástancov myšlienky sociálneho zaangažovania sa do činnosti organizácií tretieho sektora** | **Otázky pre odporcov myšlienky sociálneho zaangažovania sa do činnosti organizácií tretieho sektora** |
| * Sú v spoločnosti ľudia obdarení empatiou, ktorí majú vysokú mieru sociálnej citlivosti? Zaslúžia si žiť podľa svojho presvedčenia a angažovať sa v rámci organizácií tretieho sektora? * Získavajú a rozvíjajú svoje kompetencie osoby, ktoré sú zapojené do činnosti nadácií a združení, vďaka čomu si sami zvyšujú kvalifikáciu? * Môže zaangažovanie a pomoc iným priniesť uspokojenie, budovať v človeku pocit zmysluplnej činnosti a pozitívne vplývať na vnímanie jeho vlastnej hodnoty? * Pomáhajú dobrovoľníci tým, ktorí to potrebujú a uľahčujú im život? Robia tak veľa dobrého a vďaka nim je svet lepším miestom? * Majú ľudia zapojení do aktivít organizácií tretieho sektora šancu spoznávať svet a rôzne aspekty jeho fungovania? * Premieta sa sociálne zaangažovanie do politického a spoločenského uvedomenia? * Učí práca a zapájanie sa do aktivít organizácií tretieho sektora zodpovednosti za seba a iných? * Učí práca pre druhých, robiť zrelé a vyvážené rozhodnutia a to, ako riešiť rôzne problémy? * Môžu združenia a nadácie získavať finančné prostriedky na zmeny, ktoré slúžia spoločnému dobru alebo na realizáciu hodnotných myšlienok a projektov? * Prináša angažovanosť v rámci organizácií tretieho sektora šancu na spoznanie zaujímavých ľudí a tvorenie pozitívnych sociálnych kontaktov, teda známosti alebo priateľstiev? * Môžu byť skúsenosti získané počas práce pre iných využité v profesionálnej oblasti? Môže byť takáto činnosť výhodou pri hľadaní zamestnania? | * Môžu organizácie tretieho sektora svojou aktivitou podporovať pasivitu vládnych a verejných inštitúcií, úlohou ktorých je plnenie určitých úloh a konkrétnych sociálnych funkcií? Môžu potom niektoré tieto inštitúcie zanedbávať svoju činnosť preto, lebo sú zvyknuté na to, že niekto iný prácu urobí za nich? * Stáva sa niekedy, že ľudia namiesto toho, aby svedomito vykonávali svoje povinnosti, splnili im zverené úlohy, „utekajú” k spoločenským aktivitám? * Zapájajú sa niekedy ľudia do aktivít organizácií tretieho sektora zo zištných dôvodov, počítajú napríklad s ľahko zarobenými peniazmi, alebo si chcú vytvoriť imidž sociálne citlivých osôb? * Sú niektoré organizácie tretieho sektora založené výlučne s cieľom získavať finančné prostriedky a zabezpečovať zdroje príjmov pre svojich zakladateľov? * Pracujú všetky organizácie tretieho sektora pre spoločné dobro? * Objavujú sa v organizáciách tretieho sektora škandály? * Sú všetky finančné prostriedky, získané organizáciou tretieho sektora určené tým, ktorí to potrebujú? Je časť prostriedkov určená na odmeny a platy pracovníkov týchto organizácií? * Sú niekedy organizácie tretieho sektora predstavené médiami v zlom svetle? * Je možné sústredením sa na pracovnú kariéru s časom dosiahnuť lepšiu materiálnu situáciu a možnosť pomáhať druhým? Kto dokáže pomôcť viac tým, ktorí to potrebujú - chudobná alebo bohatá osoba? * Nie je lepšie presvedčiť mladých ľudí, aby začali podnikať a zamerali sa na rozvoj seba samého a rozvoj svojich zamestnancov, a vďaka tomu dosiahli sociálny blahobyt? Ako podporovať sociálne aktivity v organizáciách tretieho sektora? * Je sociálne zaangažovanie časovo náročné? Je dobré, aby mladý človek takto strácal čas alebo ho efektívne vyžíval s cieľom budovať si vlastnú pracovnú pozíciu? |

1. Obsahy pre učiteľov

Vybrané argumenty môžu byť využité počas diskusie a prípadné odovzdanie argumentov žiakom by malo byť realizované na základe zásad, ktoré boli objasnené vo *Všeobecných odporúčaniach pre učiteľov o diskusii pri práci s mládežou so sluchovým postihnutím*.

|  |  |
| --- | --- |
| **Argumenty pre zástancov myšlienky sociálneho zaangažovania sa do činnosti organizácií tretieho sektora** | **Argumenty pre odporcov myšlienky sociálneho zaangažovania sa do činnosti organizácií tretieho sektora** |
| * Empatický, sociálne citliví ľudia si zaslúžia, aby žili v súlade so svojím presvedčením a angažovali sa do činnosti organizácií tretieho sektora. * Osoby, ktoré sa zapájajú do činností nadácií a združení, získavajú a rozvíjajú svoje kompetencie, a tým si zvyšujú svoje kvalifikácie. * Zaangažovanie a pomoc druhým môže priniesť uspokojenie a budovať v človeku pocit, že robí niečo zmysluplné a môže pozitívne vplývať na vnímanie svojich vlastných hodnôt. * Osoby, ktoré pôsobia ako dobrovoľníci, pomáhajú tým, ktorí to potrebujú a uľahčujú im život, a tak robia veľa dobrého. Vďaka nim je svet lepším miestom. * Osoby, ktoré sa zapájajú do aktivít organizácií tretieho sektora majú šancu spoznávať svet a rôzne aspekty jeho fungovania. * Zaangažovanie do spoločenských aktivít sa premieta aj do politického a občianskeho uvedomenia. * Sociálna práca a zaangažovanie do činnosti organizácií tretieho sektora učí zodpovednosti za seba a iných. * Práca v prospech iných učí prijímať zrelé a vyvážené rozhodnutia a to, akým spôsobom riešiť rôzne problémy. * Združenia a nadácie môžu získavať finančné prostriedky na zavádzanie zmien, ktoré slúžia spoločnému dobru alebo na realizáciu hodnotných myšlienok a projektov. * Zapojenie sa do organizácií tretieho sektora prináša šancu na spoznávanie zaujímavých ľudí a tvorenie pozitívnych sociálnych väzieb, to jest známosti alebo priateľstiev. * Skúsenosti získané v práci pre iných možno využiť v profesionálnej kariére. Takáto činnosť môže byť pre kandidáta počas hľadania si práce výhodou. | * Organizácie tretieho sektora sú veľmi aktívne v mnohých oblastiach, vrátane tých, v ktorých pôsobí množstvo verejných inštitúcií. Prostredníctvom svojich činnosti organizácie tretieho sektora môžu napomáhať pasivite vládnych a verejných inštitúcií, ktoré sú naučené, že niektoré úlohy a sociálne funkcie za nich plní niekto iný. * Niekedy sa stáva, že ľudia „utekajú” od svojich povinností a realizujú sa v sociálnych aktivitách. Ich zaangažovanie je ospravedlnením úloh, ktoré mali vykonať. * Stáva sa, že sa ľudia zo zištných dôvodov zapájajú do aktivít organizácií tretieho sektora, pričom rátajú s tzv. ľahko zarobenými peniazmi alebo chcú budovať svoji imidž sociálne citlivých ľudí. * Niektoré organizácie tretieho sektora boli založené len na to, aby získavali finančné prostriedky a zabezpečili finančné zdroje pre zakladateľov. * Nie všetky organizácie tretieho sektora pracujú pre spoločné dobro. Existujú také, ktorých aktivity sú veľmi konzervatívne. * Aj v organizáciách tretieho sektora sa stávajú rôzne aféry a problémy. * Nie všetky finančné prostriedky získané organizáciami tretieho sektora sú určené pre tých, ktorí to potrebujú. V niektorých organizáciách je časť prostriedkov určená na odmeny a platy pracovníkov týchto subjektov. * Niektoré organizácie tretieho sektora majú zlé meno v tlači a sú prezentované v zlom svetle. * Zameriavaním sa na svoju pracovnú kariéru možno dosiahnuť dobrú materiálnu situáciu, a teda možnosť pomáhať iným. Práve bohaté osoby majú väčšiu možnosť pomáhať tým, ktorí to potrebujú. * Namiesto propagácie sociálnych aktivít v organizáciách tretieho sektora je lepšie presvedčiť mladých ľudí, aby začali podnikať a sústredili sa na rozvíjanie seba samého a zamestnávanie pracovníkov, a vďaka tomu sa starali o ekonomické blaho spoločnosti. * Sociálne zaangažovanie je časovo náročné. Mladá osoba by sa mala predovšetkým sústrediť na budovanie vlastnej pracovnej pozície a vzdelávanie, a nie sociálne zaangažovanie. |